অন্যান্য রকেটের মতই এরও দুটি অংশ আছে। স্টেজ ১ এবং স্টেজ ২। প্রথম স্টেজ যেটা মোটামুটি লম্বা খাম্বার মত, তার কাজ হচ্ছে - প্রাথমিক ফোরস তৈরি করা যার মাধ্যমে পুরো রকেটটি পৃথিবীর প্রায় সিংহভাগ বায়ুমণ্ডলকে অতিক্রম করে উপড়ে উঠে যায়। বলে রাখা ভালো এই প্রথম স্টেজটি আজকে তার দ্বিতীয় ফ্লাইট দিয়েছে। অর্থাৎ আক্ষরিক অর্থেই একদম এই রকেটটি-ই Iridum-2 লঞ্চে ব্যবহৃত হয়েছিল। রি-ইউজ্যাবল রকেটের একটা সফল উদাহরণ এই রকেটটি। দুঃখের বিষয় এই স্টেজ ১ কে এবার আর ফিরিয়ে আনা হচ্ছে না কোন ড্রোন শিপে। হয়ত এর শরীর শেষ, এজন্য।